Rikunarita-ORG/Wikinium huggingface dataset:
# C'hoari video strategiezh

c'hoari video strategiezh

doare c'hoari video| Iskevrennad eus | c'hoari video, c'hoari strategiezh  |
| Anv berr | strategy, стратэгія  |

  Eus Wikidata
**C'hoari video strategiezh** zo anv ur rummad c'hoarioù video hag a implij kalz ar preder hag ar steuñvadur muioc'h evit an obererezh bliv evit tizhout an trec'h. Kalz rummadoù c'hoarioù video a implij lodennoù strategiezh, met ar re strategiezh, a zo reoù diskrivet gant un diazez war strategiezhoù a live uhel, al lojistik ha merañ danvezioù diazez.

Ar c'hoarioù video strategiezh a zo rannet e daou isrann pennañ: an hin tro-ha-tro hag hini an amzer real, met bez ez eus kalz doareoù all gant un diazez c'hoari strategiezh kemmesket gant kadoniezhoù, diplomatiezh, ekonomiezh hag ergerzhadurioù.

## Doare c'hoari

Ur c'hoarier a rank prederiañ war un hollad obererezhioù evit talañ ouzh un enebour pe meur a hini, ar pal diazez o vezañ lakaat digreskiñ an nerzhioù enebour (a-fed nerzh pe niver).
# Fuzuilh-pomp

Ur fuzuilh-pomp **Mossberg 500**, kalibr 12
Ur **fuzuilh-pomp** zo un arm-tan hiniennel hir, dezhañ ur c'harger korzennek dindan e ganol peurliesañ, gouest da dennañ kartouchennoù-chase, hag a vez adarmet a-drugarez da fiñvadenn un elfenn eus fust an arm.

## Deskrivadur

Ar fuzuilhoù-pomp kentañ gwerzhet da vat e oa ar re Winchester Model 1893 ha Model 1897 savet gant ar Stadunanad John Browning. Adarmet e vez kulasenn ur fuzuilh-pomp en ur sachañ war un elfenn a rikl war ar c'harger korzennek. Perzhioù mat ar sistem-mañ eo e c'hall bezañ tennet ar bannadelloù buanoc'h evit gant ur sistem kulasenn-vorailh pe loc'henn-grogenn. Gellet a ra ivez chom daouarn an tenner war ar fust hag an draen. Evit tennañ buanoc'h c'hoazh e c'haller implijout teknik ar *slamfire*, da lavaret eo kenderc'hel da bouezañ war an draen en ur sachañ war dornell ar pomp : neuze e vez skoet ur gartouchenn nevez diouzhtu pa vez kambret. Kalz a fuzuilhoù-pomp a-vremañ zo kambret e kalibr 12. Flour pe rizennet e c'hall o c'hanol bezañ.

## Implij

Implijet ez eus bet fuzuilhoù-pomp adalek penn-kentañ an XXvet kantved en armeoù. Efedus int war hedoù-tenn berr a-walc'h (20 pe 30 metr d'ar muiañ-tout) evit leuniañ ar spas gant kalz bannadelloù : talvoudus e voent etre daouarn ar soudarded stadunanat da vare ar Brezel-bed Kentañ. Efedus int e takadoù-emgann kloz evel ar janglennoù pe e diabarzh ar savadurioù. Ur fuzuilh-pomp berr he c'hanol ha dezhi peadra da stagañ ur vaionetez outi a vez graet *trench gun* pe *trench shotgun* («arm-tan trañcheoù») anezhi.

Polisoù 'zo er bed a implij fuzuilhoù-pomp evit kaout un arm d'en em zifenn ma 'z int taget gant un engroez pe meur a zen. *Riot gun* a vez graet er Stadoù-Unanet eus ar fuzuilhoù-pomp a servij d'en ober. Betek ar bloavezhioù 1980 e oa pourveziet kalz poliserien stadunanat gant armoù a seurt-se en o oto evit kaout ur galloud-tan uheloc'h evit ar revolverioù pe ar pistolennoù, a-raok donedigezh ar fuzuilhoù-arsailh damaotomatek en o dafar.

Chaseal gant ur fuzuilh-pomp a vez graet kalz e Norzhamerika, met nebeutoc'h en Europa, dre hengoun. E Frañs e c'haller implijout ur arm pemp tenn dezhañ d'ar muiañ evit en ober hervez lezenn.

## Skouerioù fuzuilhoù-pomp brudet

* Winchester Model 1897 ( Stadoù-Unanet Amerika, 1897)
* Winchester Model 1912 ( Stadoù-Unanet Amerika, 1912)
* Ithaca 37 ( Stadoù-Unanet Amerika, 1933)
* Remington 870 ( Stadoù-Unanet Amerika, 1950)
* Mossberg 500 ( Stadoù-Unanet Amerika, 1961)
* Winchester Model 1200/1300 ( Stadoù-Unanet Amerika, 1964)
* Mossberg Maverick 88 ( Stadoù-Unanet Amerika, 1988)
* Benelli Nova ( Italia, 2001)

  **Stag eo ar bajenn-mañ ouzh Porched an Armoù-tan**
# Karbed stourm hobregonet

karbed stourm hobregonet

rummad implij un arm, rummad karbedoù hervez ar c'hefridi, type of military vehicle| Iskevrennad eus | karbed stourm, karbed hobregonet  |
| Oberataer | Afghan National Army, Tirlu Albania  |
| Category for the view of the item | Category:Armored fighting vehicles by view  |

  Eus Wikidata
Ur **c'harbed stourm hobregonet** a vez graet eus ur c'harbed stourm gwarezet gant un hobregon, ur c'hemmesk int etre fiñvusted ha galloud argadiñ kement ha difenn. Gellout a reont bezañ dafaret gant rodoù pe biskoulet. Lod eus ar c'harbedoù stourm hobregonet a zo tankoù, met stummoù lies anezho a zo ouzhpenn: kirri hobregonet, Kanolioù arsailh, Kanolierezh emlusker, karbedoù stourm troadegiezh, ha Karbedoù hobregonet dezougen soudarded.

Ar c'harbedoù stourm hobregonet a zo rannet hervez spispverkoù ha rolloù pep hini war an dachenn emgann. Ar rummatadur a zo ledan; div vro a c'hell rummata ar memes karbed en un doare disheñvel, hag ouzhpenn-se e c'hell kemm ar rummatadur hervez ar mare ha pa vez kavet implijoù nevez d'ar c'harbed. Da skouer, ar c'harbedoù hobregonet dezougen soudarded a zo bet erlec'hiet kalz gant karbedoù stourm hobregonet an droadegiezh hag a zo gwarezet kalz gwelloc'h met ar roll a zo chomet ar memes hini.

Dizagnoù lies a vez savet hervez ar pal a vo fiziet er c'harbed. Da skouer ar MOWAG Piranha, savet da gentañ holl evel karbed dezougen bagadoù soudarded, a servij evit kalz c'hefridioù all evel dafaret gant ur c'hanol-mortez, karbed stourm troadegiezh, ha kanol arsailh.

Ar c'harbedoù stourm hobregonet a zo bet krouet ha kroget o implij e-kerzh ar C'hentañ Brezel-bed ha donedigezh ar brezel hobregonet gant ar c'hirri hobregonet, an tankoù kentañ, kanolioù emlusker, ha karbedoù hobregonet dezougen soudarded. Kalz ledanoc'h hag implijetoc'h e oant bet e-kerzh an Eil Brezel-bed, an holl armeoù a oa dafaret gant un niver uhel-mat a c'harbedoù evel-se. Ouzhpenn ar rummad karbedoù-se e oa bet krouet e-leiz a c'harbedoù disheñvel evit dezougen ar bagadoù soudarded en un doare bliv met gwarezet evit gounid fiñvusted strategel.
# Tokarev TT 33

| Tokarev TT 33 |
| --- |
|  Ur bistolenn **Tokarev TT 33** |
| Kinnig |
| Bro |  URSS |
| Doare | Pistolenn damaotomatek, un-ober |
| Mont en-dro | Tennata dre argil berr |
| Munisionoù | 7,62 × 25 mm Tokarev 9 mm Parabellum .22 Long Rifle |
| Mare produiñ | Abaoe 1930 |
| Produer | Uzin armoù Toula |
| Mare implij | 1933–1951 en Arme ruz |
| Perzhioù teknikel |
| Mas (karget) | 0,910 kg |
| Hirder | 196 mm |
| Hirder ar c'hanol | 116 mm |
|

---

 |
| Hed-tenn pleustrek | 50 m |
| Tizh mont e-maez ar boledoù | 420 m/s |
| Endalc'h | Karger fiñv 8 kartouchenn |
| Adstummoù | Gwelet ar bajenn |
| Lezenn |
| Rummad e Bro-C'hall | B |

An **Tokarev TT 33** (e rusianeg Пистолет Тульский Токарева, модель 1933 года , « Pistolenn Toulsky-Tokarev pimpatrom 1933 ») zo ur bistolenn damaotomatek soviedel un-ober ijinet evit an Arme Ruz er bloavezhioù 1920. Ur stumm simplaet eo eus an TT 30 savet gant Fyodor Vasilievitch Tokarev, awenet gant ar Browning M1903 (evit ar wikefre) hag ar Mauser C96 (evit he munision savet diwar ar 7,63 mm Mauser). Choazet e voe evel arm-dorn standart an Arme Ruz e 1933. Produet eo bet e uzin armoù Toula peurgetket.

## Deskrivadur

Un arm simpl, solut ha marc'hadmat e oa an TT 33. Aes e oa da broduiñ ha da naetaat (dre he flatinenn a veze divontet buan). Met sioù a oa ganti : ne oa ket resis-kenañ ha re c'halloudus e oa he munision ha neuze hec'h argil. Izel e oa live he sistem surentez : evit stankañ an draen ha prennañ ar gulasenn e ranked hanter-armiñ ar c'hi. An draen he doa ur vosennig kalet-tre ha pell e ranked pleustriñ evit mestroniañ anezhi.

Uheloc'h eo galloud-toullañ he munision 7,62 × 25 mm Tokarev evit reoù boledoù 9 mm Parabellum, .38 Special pe .45 ACP (11,43 mm
), met gellet a ra bezañ harzet gant jiledoù a-enep boledoù soupl modern.

## Implij

Meur a adstumm eus an Tokarev TT 33 a zo bet produet gant broioù Pakt Varsovia dindan anvioù all a-wechoù : **FEG 48/Tokagypt** (Hungaria), **FB TT** (Pologn), **Cugir TTC** (Romania), **Zastava M57** (Yougoslavia) pe c'hoazh **Type 54** (Sina). Implijet e vez gant arme Korea an Norzh ivez.

E Hungaria, Yougoslavia ha Sina ez eus bet produet adstummoù kambret e 9 mm Parabellum, gante ur surentez welloc'h, evit an ezporzhiañ. Stummoù a zo kambret e .22 Long Rifle, an **TT R3**, heñvel ouzh an TT 33, evit ar pleustriñ, hag an **TT R4**, dezhi ur c'hanol hir, evit ar sportoù tennañ.

Ouzhpenn 2 vilion a TT 33 zo bet implijet gant ar polis hag an arme en URSS betek ar bloavezhioù 1960. Goude se e voent profet gant an URSS pe gant Sina da vroioù tost oute war an dachenn bolitikel. E deroù ar XXIañ kantved e veze implijet c'hoazh e kalz broioù en Azia, Afrika pe reter Europa.

Daou TT 33 a oa en arsanailh Amedy Coulibaly pa dapas ostajed en ur stal *Hyper Casher* da vare gwalldaolioù miz Genver 2015 e Frañs.

## Er sevenadur

* ur pezh 25 roubl, warnañ un Tokarev TT33, zo bet skoet gant Kevredad Rusia e 2019 en enor da Fyodor Tokarev..

## Daveennoù

  **Stag eo ar bajenn-mañ ouzh Porched an Armoù-tan**
# Sri Lanka

| Republik Demokratel Sri Lanka |
| --- |
| (si) ශ්‍රී ලංකා ප්‍රජාතාන්ත්‍රික සමාජවාදී ජනරජය (ta) இலங்கை ஜனநாயக சமத்துவ குடியரசு

---

 |
|

|  |  |
| --- | --- |
|  |  |
| Banniel | Ardamezioù |

---

 |
| **Kan broadel** (si) ශ්‍රී ලංකා මාතා (ta) ஸ்ரீ லங்கா தாயே *Sri Lanka Matha* "Mamm Sri Lanka"

---

 |
|  **6°56′ N 79°52′ R**

---

 |
| Gouarnamant |
| **Renad** • Prezidant • Pennmaodiern | Republik Anura Kumara Dissanayake Harini Amarasuriya |
| Melestradur |
| **Kêr-benn** | Sri Jayawardenapura Kotte |
| **Kêr vrasañ** | Colombo |
| **Proviñsoù** | 9 |
| **Yezhoù ofisiel** | Sinhaleg, Tamileg |
| **Moneiz** | Roupi Sri Lanka (Rs • රු • LKR) |
| **Pellgomz** | +94 |
| **Gwerzhid-eur** | UTC + 5:30 |
| **ISO 3166** | LK |
| **Internet** | `.lk .ලංකා .இலங்கை` |
| Douaroniezh |
| **Gorread** | 65 610 km² |
| **Poblañs(** | 22 037 000 (2022) |
| **Stankter** | 336 den/km² |
|

---

 |
| **Lec'hienn ofisiel** | www.gov.lk/ |

**Sri Lanka** zo ur Stad hag un enez lec'hiet e Meurvor Indez, 66 km en tu all da Strizh-mor Palk, er gevred da India.

Betek 1972 e oa anvet *Ceylan* e galleg diwar he anv portugalek *Ceilão* (1505) ; *Ceylon* e oa e saozneg, hag an anv-se e voe ar stumm etrebroadel abalamour ma oa an enez un darn eus Impalaeriezh trevadennel Breizh-Veur abaoe 1796.

Ur rouantelezh dizalc'h, Rouantelezh Kandy, a chomas e-kreiz an enez betek 1815.

Dizalc'h eo Sri Lanka abaoe ar 4 a viz C'hwevrer 1948, hag ur republik abaoe 1972.

Sri Jayawardenapura Kotte eo kêr-benn velestradurel Sri Lanka ; Colombo eo ar gêr vrasañ hag ar gêr-benn armerzhel.

## Liammoù diavaez

* (en) *Sri Lanka @ CIA/The World Factbook*. Kavet : 20 Kzu 24.

Stadoù Azia
 **Stadoù Azia**
Afghanistan • Arabia Saoudat • Armenia2 • Azerbaidjan1 • Bahrein • Bangladesh • Bhoutan • Brunei • Egipt3 • Emirelezhioù Arab Unanet • Filipinez • India • Indonezia5 • Iran • Iraq • Israel • Japan • Jordania • Jorjia1 • Kambodja • Kazac'hstan1 • Kiprenez2 • Kirgizstan • Korea an Norzh • Korea ar Su • Koweit • Laos • Liban • Malaysia • Maldivez • Mongolia • Myanmar • Nepal • Oman • Ouzbekistan • Pakistan • Qatar • Rusia1 • Republik Pobl Sina • Republik Sina (Taiwan) • Singapour • Siria • Sri Lanka • Tadjikistan • Thailand • Timor ar Reter4 • Turkia1 • Turkmenistan • Viêt Nam • Yemen

**Stadoù ha n'int ket anavezet :** Nagorno-Karabac'h2

**Tiriadoù gant ur statud dibar :** Hong Kong • Makao • Palestina

1. En Europa evit un darn. 2. En Azia e-keñver douaroniezh met a vez sellet outi evel un tamm eus Europa evit abegoù istorel ha sevenadurel.
3. En Afrika evit ar braz. 4. Lakaet a-wechoù en Okeania. 5. En Okeania evit un darn.